id en id id en en en en en ar en id fr id it az ms id id id ms id id id id nds tr en id en en tl tl en tr id en de ms id id id id ms ms de id tr pl en sl en en en en en en id de en en en ar ast en ms
Perihal nedas dan teriti - abdnaddin
Ingin Berkisah Dengan Cara Sendiri
Home Unlabelled Perihal nedas dan teriti
✔ abd naddin Diterbitkan 2:40 PTG
Kami singgah di Kampung Tambalang Tuaran dalam perjalanan pulang itu. Cikgu Hamid mahu berjumpa dengan Ketua Kampungnya, Maduin bin Hj Staat.
Pakcik Maduin berusia 74 tahun. Beliau baru pulang dari laut ketika kami sampai. Cikgu Hamid ada sesuatu urusan dengannnya. Apabila beliau mengetahui saya dari Kota Belud, maka bercakap Bajaulah kami, apatah lagi pakcik Maduin, mantan pesara RTM ini asalnya dari Kampung Timbang Dayang Kota Belud.
Saya sempat bertanya dari mana Kampung Tambalang mendapat namanya. Panjang ceritanya, kata Pakcik Maduin tetapi tambalang ertinya buluh.
Satu ketika dahulu, ada sebuah rumah yang dibuat daripada buluh, lantainya buluh, tiangnya buluh, dindingnya buluh, yang mula-mula di bina di kampung itu. Itulah yang dinamakan tambalang. Tapi banyak juga cerita lain mengenai asal usul kampung itu.
Semuanya `nedas'. Saya jarang mendengar perkataan nedas, kosakata dalam bahasa bajausama yang bermaksud `boleh digunapakai'. Perkataan ini boleh dicadangkan untuk diserapkan dalam bahasa Melayu untuk menggantikan istilah boleh digunapakai.
Saya memberitahunya bahawa ramai juga kaum kerabat kami di kampung Timbang Dayang itu. Arwah Haji Taip, Imam Ramlie, Marjan dan ramai lagi anggota keluarga besar kami. Maka berceritalah saya mengenai kisah asal usul nenek moyang kami
"Cerita kamu ini `teriti'," kata Pakcik Maduin. Teriti, satu lagi perkataan bajausama yang jarang sekali kedengaran. Apa maksud teriti, pakcik? Teriti maksudnya turun temurun. Saya fikir perkatan teriti ini juga boleh diserapkan dalam usaha memperkaya kosakata bahasa Melayu di negara ini.
Selain dua perkataan yang agak klasik itu, ada beberapa perkataan bajausama lagi yang jarang didengar.Mali' ertinya letih atau kepenatan, nepian ertinya pergi ke kedai, tamu dan sebagainya, dan banyak lagi yang perlu didokumentasikan untuk mengelakkannya dari kepupusan.
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin